stanford-oval/wikipedia huggingface dataset:
Endorfiinit

Beeta-endorfiini, eräs endorfiineista.
Endorfiinit tai endomorfiinit (engl. endogenous morphines, ’sisäsyntyiset morfiinit’) ovat keskushermostossa esiintyviä  hormoneja eli elimistön itse tuottamia välittäjäaineita, joiden tärkein tehtävä on lievittää kipua. Endorfiinit aiheuttavat myös hyvänolon tunnetta, vähentävät nälän tunnetta ja vaikuttavat myös hengitykseen sekä sydämen ja suolen toimintaan. Endorfiinien vaikutus ajoittuu niiden opioidireseptoreihin sitoutumiseen.
Endorfiinit ovat rakenteeltaan polypeptidejä eli 16–30 aminohapon pituisia ketjuja. Kaikki tunnetut endorfiinit ovat kolmen esimuodon eli pro-opiomelanokortiinin, proenkefaliinin ja prodynorfiinin pilkkoutumistuotteita. Aivolisäke valmistaa noin tusinan verran endorfiineja. Endorfiineja ovat esimerkiksi alfa-endorfiini, beeta-endorfiini ja gamma-endorfiini.
Elimistö tuottaa endorfiineja etenkin unen aikana ja suurin osa elimistön endorfiinituotannosta tapahtuukin kello kahden ja neljän välisenä aikana. Endorfiineja vapautuu myös esimerkiksi mielimusiikin kuuntelun, nauramisen, itkemisen ja seksin yhteydessä. Myös auringonpaiste ja voimakkaat mausteet sekä kaakao lisäävät endorfiinien eritystä. Myös syöminen, kipu ja päihteet vapauttavat endorfiinia elimistöön.
Osa ihmisistä erittää endorfiinia myös pitkäkestoisen liikunnan yhteydessä. Aivojen endorfiinituotannon merkittävä voimistuminen edellyttää useimmilla ihmisillä äärimmäisen raskasta HIIT-typpistä treeniä. ”Endorfiinihumalan” käsite (engl. ”runner’s high”)  tarkoittaa liikunnan yhteydessä kohoavien endorfiinitasojen aiheuttamaa hyvänolontunnetta. Endorfiinihumala liitetään etenkin juoksuun. Termi kehitettiin 1970-luvulla, kun havaittiin, että liikunta lisää veren endorfiinitasoja. 2010-luvulla on alettu saada näyttöä siitä, että liikunnan jälkeinen euforia johtuu yleensä pääasiassa elimistön kohonneista serotoniini- ja noradrenaliini-pitoisuuksista.
Masennusta torjuvat hormonit

Jos siis kokee liikunnasta aiheutuvaa euforiaa, johtuu se todennäköisemmin siitä, että elimistössäsi on liikunnan hetkellä enemmän serotoniinia ja noradrenaliinia.
Vuonna 2008 kyettiin osoittamaan mittausten avulla, että liikunta nostaa myös aivojen endorfiinipitoisuutta. Kovatehoinen HIIT-intervalliharjoittelu vapauttaa aivoissa eniten endorfiineja. Endorfiinitason nousu liikunnan seurauksena on kuitenkin hyvin yksilöllistä
Beta-endorfiini on 18–33 kertaa voimakkaampaa kuin morfiini.
Aiheesta muualla

Solunetti: Fysiologisesti vaikuttavat peptidit
Opioidit
alfentaniili
buprenorfiini
dekstropropoksifeeni
dihydrokodeiini
endorfiini
etyylimorfiini
fentanyyli
heroiini
hydrokodoni
hydromorfoni
karfentaniili
kodeiini
metadoni
morfiini
nalbufiini
oksikodoni
oksimorfoni
pentatsosiini
petidiini
propoksifeeni
remifentaniili
sufentaniili
tebaiini
tramadoli
Jussi Selo

Jussi Selo
Jussi Petteri Selo (ent. Kykkänen, s. 21. tammikuuta 1985 Vantaa) on Uniklubi-yhtyeen laulaja. Selo on aiemmin laulanut myös muun muassa Lovex-yhtyeessä sekä ensimmäisessä yhtyeessään Pincenezissä. Selo soittaa pianoa, kitaraa ja saksofonia. Hän toimii yhtyeen pääasiallisena sanoittajana. Hän kuuntelee mm. Saraa, Michael Jacksonia sekä Hardcore Superstaria.
Jussin vanhemmat ovat eronneet ja eron jälkeen Jussi otti äidin tyttönimen. Isän sukunimi on Kykkänen. Hänen veljensä on Uniklubi-yhtyeen kitaristi Janne Selo. Hänellä on kaksi muutakin veljeä, pikkuveli Teemu (Kykkänen) sekä isoveli Tommi, joka kuoli 2000-luvun alussa. Jussi Selo on syntynyt Vantaalla ja muuttanut perheensä kanssa viisivuotiaana Tampereen lähelle Hämeenkyröön, jossa hän on käynyt peruskoulun. Lukiota Jussi kävi Parkanossa, mutta jätti sen kesken. Nykyään Selo asuu Tampereella.
Selo osallistui vuonna 2011 Nelosen Kuorosodan neljännelle tuotantokaudelle, jonka hänen johtamansa Hämeenkyrön kuoro voitti. Kilpailun päävoittona oli 40 000 euroa kuoron itse valitsemalle hyväntekeväisyyskohteelle, joka oli Pirkanmaan Sydänlapset ry.
Selo perusti vuonna 2011 sooloprojektin Jussi Selo & Nefernefernefer ja heidän esikoisalbuminsa julkaistiin 7. maaliskuuta 2012.
Selo sai ensimmäisen lapsensa, tyttären, ystävänpäivänä 14. helmikuuta 2018.
Selo teki teatteridebyyttinsä Tampereen Teatterin musikaalissa Veriveljet, joka sai ensi-iltansa 5. syyskuuta 2012 Tampereen Teatterin päänäyttämöllä. Hän vuorottelee kertojan roolissa  Sami Hintsasen kanssa.
2014 Selo näytteli myös Musiikkiteatteri Palatsilla Rauli Baddingiä musikaalissa " Paratiisi".
2015 Selo perusti Uniklubin rinnalle sivuprojektin nimeltä "SADETTA", joka julkaisi ensimmäisen digisinglensä "Yhteenkasvaneet" 1.1.2016.
Selo on Uniklubin tuotannon ja oman sooloalbumin lisäksi tehnyt kappaleita myös muille artisteille kuten Kaija Lustilalle.
Parola

| Parola |
| --- | --- |
 Parola
 Koordinaatit: 61°03.335′N, 24°22.273′E 
Valtio:  Suomi
Maakunta:  Kanta-Häme
Kunta:  Hattula
Hallinto:  
 – Asutustyyppi:  taajama
Väkiluku (2022):  6 678 
Postinumero:  13720
 Väestötieto on vuodelta 2022 ja koskee Hämeenlinnan keskustaajaman Hattulan puoleista osaa. 
Infobox OKVirheellinen NIMI-arvo: 
Monitoimitalo Juteinikeskus
Leopard-muistomerkki kolmostien varrella
Hattulan pääkirjasto
Parolan rautatieasema.
Parola on Hattulan kuntakeskus, jossa sijaitsee myös suurin osa kunnan palveluista. Parola sijaitsee Hämeenlinnan keskustasta pohjoiseen. Sen asukasluku on yli 6 500, joka on yli puolet koko kunnan asukasluvusta. Parola on kasvanut yhteen Hämeenlinnan keskustaajaman kanssa vuosien 2018 ja 2020 välillä.
Parolassa toimii Parolan koulu ja Juteinin koulu (Juteinikeskus) 1.–6.-luokkalaisille, Parolan yhteiskoulu 7.–9.-luokkalaisille ja Parolan lukio. Läheisellä Parolannummella on Panssarimuseo ja Parolannummen varuskunta, jossa toimii Panssariprikaati. Hattulan kunnanvirasto muutti Pappilanniemeen kosteusongelmien takia vuoden 2013 aikana, mutta Parola pysyi kuitenkin edelleen virallisesti kuntakeskuksena.
Parola sijaitsee hyvien liikenneyhteyksien varrella, sillä sen läpi kulkee moottoritietasoisena valtatie 3 Helsingistä Tampereelle. Parolassa on pääradalla sijaitseva Parolan rautatieasema, jossa pysähtyvät Helsingin ja Tampereen väliset paikallisjunat kuusi kertaa päivässä suuntaansa. Hämeenlinnan kaupunkibussit 5 ja 10 liikennöivät myös Parolaan.
Parolassa on kuvattu vuoden 1955 Tuntematonta sotilasta.
Välimatkoja

Hämeenlinna, 12 km
Tampere (lähin lentokenttä), 75 km
Lahti, 80 km
Helsinki (lähin satama), 112 km
Turku, 155 km
Hattulan vaakuna
Power Rangers Dino Thunder

| Power Rangers Dino Thunder |
| --- | --- |
 Power Rangers Dino Thunderin logo
Tyyli:  toimintasarja
Kestoaika:  20-25 minuuttia
Pääosissa:  James Napier   Kevin Duhaney   Emma Lahana   Jason David Frank   Jeffrey Parazzo   Latham Gaines   Miriama Smith   James Gaylyn   Ismay Johnston   Katrina Devine   Tom Hern
Alkuperämaa:   Yhdysvallat  Uusi-Seelanti
Verkko:   ABC  MTV3
Esitetty:  14. helmikuuta 2004 – 20. marraskuuta 2004
Jaksoja:  38
Tuotanto
Tuottaja(t):  Janine Dickins
Vastaava(t) tuottaja(t):  Ann Knapp Douglas Sloan
Ohjaaja(t):  Andrew Merrifield Charlie Haskell Paul Grinder Douglas Sloan
Käsikirjoittaja(t):  Douglas Sloan Ann Knapp Jackie Marchand John Tellegen Toon Tellegen
Tuotantoyhtiö(t):  ABC Family BVS Entertainment
Aiheesta muualla
IMDb 
Power Rangers Dino Thunder oli vuonna 2004 esitetty yhdestoista Power Rangers -sarja. Power Rangers perustuu japanilaiseen formaattiin, jonka nimi on Super Sentai. Power Rangers Dino Thunder perustuu Super Sentai- sarjaan, Bakuryuu Sentai Abarangeriin. Japanissa näitä sarjoja tehtiin jo vuonna 1975. Länsimaisia versioita on kuitenkin muokattu varsin rankalla kädellä, eikä alkuperäisistä sentai-sarjoista ole useinkaan otettu suoraan kuin taistelukohtaukset. Myös juonta ja sarjan muuta olomuotoa on muokattu, esimerkiksi Power Rangers SPD:n japanilaisessa versiossa (Dekaranger) rangerit ampuivat luoteja aseistaan, mutta ne on korvattu laser-aseilla yhdysvaltalaisessa versiossa. Power Rangers Dino Thunderia esitti Suomessa MTV3 syksyllä 2005 ja keväällä 2006. Tosin 2 viimeistä jaksoa jäi tulematta, mutta ne esitettiin elokuun lopulla. Dino Thunderia esitettiin syksyn 2006 aikana uusintana.
Rangerit > Dinorangerit

Alkuperäiset Dinorangerit käyttävät punaista, sinistä ja keltaista Dinokiveä ja Dinomorphereita.
Dinorangereiden kypärät muistuttavat heille kuuluvaa Dinozordia eli Tyranno-Zordia, Tricera-Zordia ja Ptera-Zordia. Tässä lueteltuna kaikki kolme alkuperäistä Dinorangeria:
Conner McKnight, punainen DinoRanger
Ethan James, sininen DinoRanger
Kira Ford, keltainen DinoRanger
Rangerit > Musta Brakioranger

Reefsiden yläasteen luonnontieteen opettaja, tohtori Tommy Oliver kouluttaa heistä Dinorangereita. Jaksossa "Takaisin Mustassa" myös Tommystä tulee ranger, väriltään musta. Tommy käyttää mustaa Dinokiveä ja Brakiomorpheria. Tommyn kypärä muistuttaa hänen Zordiaan, Brakio-Zordia. Tommy on ollut ennenkin Power Ranger. Sarjoissa Mighty Morphin Power Rangers, Power Rangers Zeo ja Power Rangers Turbo Tommy toimii vihreänä, valkoisena ja punaisena Rangerina.
Rangerit > Valkoinen Dragoranger

Jaksossa "Valkoinen uhka 1/3" Trent Fernandez löytää valkoisen Dinokiven ja hänestä tulee vasten tahtoaan paha valkoinen Ranger. Myöhemmin hän kuitenkin vaihtaa puolta. Trent käyttää valkoista Dinokiveä ja Dragomorpheria. Trentin kypärä muistuttaa Drago-Zordia.
Rangerit > Triasranger

Voiton kilven avulla Conner voi muuttua punaisesta DinoRangerista voimakkaammaksi Triasrangeriksi, joka pystyy jopa siirtämään vastustajan oman ulottuvuuteensa ja tuhoamaan hänet siellä.
Rangerit > Ninja Storm Rangerit

Myöhemmin sarjassa esiintyy myös Power Rangers: Ninja Storm -ryhmä, johon kuuluvat:
Tuuli-Rangerit:
Shane Clarke, Punainen Tuuli-Ranger
Waldo "Dustin" Brooks, Keltainen Tuuli-Ranger
Tori Hanson, Sininen Tuuli-Ranger
Ja Myrsky-rangerit:
Hunter Bradley, Punainen Crimson Ranger
Blake Bradley, Sininen Navy Ranger
Ja:
Cameron "Cam" Watanabe, Vihreä Samurai Ranger
Rangerit > SPD Rangerit

Sarjassa Power Rangers: SPD, Conner, Kira ja Ethan kohtaavat SPD Rangerit, kun he joutuvat jaksossa "History" vuoteen 2025. He kohtaavat Trentin ja Tommyn kanssa SPD Rangerit vielä kerran jaksossa "Wormhole", mutta heidän muistit pyyhittiin.
SPD Power Rangerit ovat Jack (Punainen SPD Ranger), Z (Keltainen SPD Ranger), Sky (Sininen SPD Ranger), Bridge (Vihreä SPD Ranger), Sydney (Vaaleanpunainen SPD Ranger), Doggie Gruger (SPD:n johtaja Shadow Ranger) ja Sam (Omega SPD Ranger).
Dinokivet

Jokaisella Rangerilla on oma Dinokivensä. Dinokivet antavat omaavilleen yliluonnolliset voimat. Dinokivet saapuivat Maapallolle meteoriitin törmäyksessä. Conner, Ethan ja Kira löytävät ne, ja heistä tulee ensimmäiset Power Rangers Dino Thunder -tiimin jäsenet. Tommy löytää mustan Dinokiven jään sisältä ja hänestä tulee musta Ranger. Trent löytää valkoisen Dinokiven Mesogogin labrasta ja hänestä tulee paha valkoinen Ranger, mutta sitten kuitenkin hänestä tulee hyvä. Punaisen Dinokiven haltija saa supernopeuden. Sinisen Dinokiven haltija voi muuttaa ihostaan Dinoihon. Dinoiho on sata kertaa kovempaa ja vahvempaa kuin tavallinen ihmisen iho joten sinisellä Dinokivella voi suojautua vaikkapa ampuma-aseen tulelta pelkkiä käsiä käyttäen. Keltaisen Dinokiven haltija voi nostaa äänen sävyä niin korkealle, että sillä voi jopa heittää autoja ilmaan. Mustan Dinokiven haltija voi muuttua näkymättömäksi. Valkoisen Dinokiven haltija voi muuttaa kehonsa molekyylejä niin, että voi vaihtaa ihonsa väriä kameleontin lailla, joten valkoisen Dinokiven haltija voi miltei muuttua näkymättömäksi.
Viholliset > Mesogog

Dino Thunderissa Power Rangerien pahin vihollinen on Mesogog. Mesogog on puoliksi ihminen ja puoliksi dinosaurus mesotsooiselta kaudelta. Mesogog käytti Anton Mercerin ruumista, mutta kuitenkin pääsee eroon Mercerin ruumiista käyttäen Elsan elinvoimaa jolloin tästä tuli oikea ihminen. Trent "Mercer" Fernandez on Anton Mercerin ottopoika. Mesogog lähettää yleensä Tyrannodroid- joukkoja (jokaisessa Power Rangers- sarjassa vihollisilla on suuret joukot samannäköisiä sotilaita, kuten Savisoturit sarjassa Mighty Morphin Power Rangers) Power Rangersien kimppuun. Tommy rakensi Terrance Smithin kanssa Tyrannodroidit auttamaan ihmisiä tavallisissa arjen askareissa, mutta Mesogog teki näistä sotureita. Lopputaistelussa Mesogogista tulee oikea Mesomonster.
Viholliset > Elsa ja Zeltrax

Mesogogilla on kaksi kätyriä, Elsa (joka tekeytyi rehtori Randalliksi Reefsiden lukiossa) ja Zeltrax, Tommyn entinen ystävä Terrance Smitty Smith, joka kuoli laboratorio-onnettomuudessa. Mesogog onnistui kuitenkin herättämään Terrancen henkiin ja teki tästä tappokoneen. Zeltrax ja Elsa käyttävät geeniarpojaansa luomaan hirviöitä kuten Goldenrod, Megalador, Angor ja Thundersauruksen kopion (jonka nimeä ei kuitenkaan Dino Thunderissa kerrota, mutta tokusatsu- sarjassa Super Sentai Bakuryuu Sentai Abarangerissa tämän kopion nimi on Bakureno). Zeltrax kuoli Tommyn iskuun Zeltraxin ilmalaivassa, mutta Zeltrax palasi sarjan loppupuolella. Kun Zeltrax nappasi Connerin ihastuksen Kristan, tämä muuttui pahemmaksi versioksi itsestään. Todella pitkä taistelu Tommyn ja Zeltraxin välillä päättyi Tommyn tappaessa Zeltraxin. Tommy ei tajunnut miksi Zeltrax kantoi kaunaa niin kauan, vaikka Tommy ei ollut ikinä tehnyt Terrancelle mitään pahaa. Zeltrax vain luuli että Tommy aiheutti Smithin kuoleman. Elsa palautui ennalleen kun Mesogog otti hänelle annetut voimat takaisin ja Rangerit pelastivat Elsan.
Viholliset > Vihollisten soturit

Tommy auttoi Anton Merceriä rakentamaan Tyrannodroidit, joiden piti auttaa ihmisiä kotitöissä ja muissa arjen askareissa, mutta Mesogog ja Zeltrax muunsivat heidän ajatuksensa rangerien tuhoamiseen. Mukana ovat myös Triptoidit, jotka Zeltrax nappasi videopeli Wizard Woodista ja teki näistä oman armeijansa. Zeltrax ehti vielä elinaikanaan luoda valkoisen rangerin kloonin, ennen kuin Trent liittyi rangereihin.
Viholliset > Lothor

Aiemman Power Rangers- sarjan, Power Rangers Ninja Stormin päävihollinen, Lothor pakenee pahuuden kuilusta ja tekee sopimuksen Mesogogin kanssa. Mesogog kuitenkin tappaa tämän, kun Lothorin soturi Zurgane ja kaksi henkivartijaa tuhoutuvat taistellessaan ninja- ja dinorangereita vastaan.
Viholliset > Emperor Gruumm

Power Rangers S.P.D- sarjassa Dino rangerit kohtasivat Emperorin tulevaisuudessa ja kun Gruumm tuli vuoteen 2004 muuttaakseen tulevaisuutta. Dinot kohtasivat myös Morganan/Moran, Broodwingin ja . Zeltrax auttoi Grummia.
Ystävät

Hayley Victor on Tommyn hyvä ystävä ja tietokonenero, joka auttaa Rangereita monta kertaa. Cassidy Cornell ja Devin Del Valle ovat Connerin, Kiran, Ethanin ja Trentin koulutovereita. He ovat koulun uutisissa töissä ja he saivat tietää Rangereiden henkilöllisyyden, mutta he pitivät ne salassa. Herra Cormier on Cassidyn ja Devinin pomo ja paikallisen tv-aseman päällikkö. Krista on Connerin ihastus.
Aseet

Thundermax Sädease
Kolmella alkuperäisellä DinoRangerilla on Thundermax sädeaseet, jotka ovat Power Rangereiden vyössä. Thundermax sädeaseet voidaan muuttaa Thundermax sapeliksi.
Tyrannosauva
Kolmella alkuperäisellä DinoRangerilla, on myös omat yksilölliset aseet, jotka tulevat Power Rangerien vyön keskellä olevasta merkistä. Tyrannosauva on punainen sauva jonka päässä on Tyrannosauruksen pää. Tyrannosauvalla voi tehdä Voimapallon niin kuin Brakiosauvalla
Tricerakilpi
Tricerakilpi on sininen kilpi joka on muotoiltu Triceratopsin pääksi. Tricerakilvestä voi ampua lasersäteitä.
Pterakynnet
Pterakynnet ovat keltaiset Pterodactylin pääksi muotoillut tikarit. Pterakynsillä voi tehdä ristin vastustajan vartaloon joka sitten räjäyttää vastustajan.
Brakiosauva
Mustalla ja Valkoisella DinoRangerilla, aseet ovat vyössä. Brakiosauva on ehkä monipuolisin ase. Brakiosauvan päässä on Brakiosauruksen pää. Brakiosauvan terän päässä on hieman pistoolin piippua muistuttava putki jota ei kuitenkaan hyödynnetä sarjassa ollenkaan. Toisessa päässä on pyörivä valikon tapainen rengas. Renkaassa on eri symboleita jotka muistuttavat iskua jonka sillä asetuksella voi tehdä. Kiven muotoisella asetuksella voi tehdä maahan rotkon. Liekin muotoisella asetuksella voi tehdä Tuli-iskun. Tuli-iskussa syöstään laavaa rotkosta jonka Tommy on tehnyt Kivi-iskulla. Pisaran muotoisella asetuksella voi tehdä hyökyaallon. Hurrikaanin muotoisella asetuksella taas voidaan tehdä pieni hurrikaani. Brakiosauvalla voi myös tehdä violetin ja keltaisen sävyisen energiapallon joka vie vastustajan kaikki voimat ja lopuksi räjäyttää tämän.
Dragomiekka
Dragomiekka muistuttaa sulkakynää, joka on muotoiltu lohikäärmeen pääksi. Dragomiekkaa hyödyntäen Trent voi juosta todella kovaa ja tehdä hänen suosikki-iskunsa, hän juoksee Dragomiekan avulla valonnopeudella edestakaisin vastustajan edessä ja samalla lyöden vihollista joka kerta kun hän ohittaa tämän. Dragomiekalla voi myös piirtää lasernuolia jotka voi sitten ampua vihollista kohti.
Z-Rex-tykki
Kolme ensimmäistä asetta voi yhdistää Z-Rex-tykiksi. Z-Rex-tykillä voi ampua todella suuren energiapallon joka tuhoaa vihollisen heti kun pallo osuu tähän. Kun Brakiosauva lisätään kolmen ensimmäisten aseitten yläpuolelle, siitä tulee vielä vahvempi Super Z-Rex Blaster. Ja kun kaikki viisi asetta yhdistää, syntyy kaikista vahvin ase, Super Z-Rex Bomber.
Voiton kilpi
Kun Conner muuttuu Kiran ja Ethanin voiman avulla Triasrangeriksi, hän voi käyttää Voiton kilpeä. Voiton kilvellä voidaan aktivoida Mezodon-Zordi ja Mezodon-vaunu, jotka sitten voi yhdistää Mezodon Megazordiksi. Voiton kilven voi myös muuttaa miekaksi. Voiton Kilvellä voi myös lähettää vihollinen virtuaalitodellisuuteen, jolloin Conner eli Triasranger on puolet vahvempi kuin normaalisti.
Battlizer
Kun Conner muuttuu vielä vahvemmaksi Battlized Triasrangeriksi Battlizerin avulla, saa hän käyttöönsä yksilöllisiä Battlizer- voimia joita kukaan muu ei voi käyttää. Battlized Triasranger voi käyttää käsisuojaimiaan Dragojojona, venyttämään raajojaan, lentämään Triassic Jetpackillä ja ampua kanuunoillaan.
Zordit

Jokaisella Rangerilla on myös oma Zordi. Zordit olivat aluksi Mesogogin rakentamia pahoja Biozordeja, mutta Rangerit kesyttivät ne hyviksi ja pystyivät yhdistämään ne Thundersaurus Megazordiksi. Jokaisella Zordilla on oma voima jota Thundersaurus voi käyttää.
Kaikki alkuperäiset Zordit voivat yhdistyä Thundersaurus-Megazordiksi. Conner ja Ethan voivat yhdistää Zordinsa myös ilman Kiraa jolloin siitä tulee Thundersaurus Megazord Incomplete.
Thundersaurus
Tyranno-Zordi on Punainen Tyrannozordi, on suurin kolmesta alkuperäisestä Zordista. Sen omistaja on Conner. Tyranno-zordi muotoutuu Thundersauruksen jaloiksi ja toiseksi kädeksi/miekaksi. Tyranno-Zordi voi käyttä häntäänsä porana.
Tricera-Zordi on Sininen Tricerazordi, on voimakkain kolmesta alkuperäisestä Zordista. Sen omistaja on Ethan. Tricera-Zordi muotoutuu Thundersauruksen oikeaksi kädeksi. Tricera-Zordi voi käyttää päätään kilpenä.
Ptera-Zordi on Keltainen Ptera-zordi, on pienin, mutta nopein kolmesta alkuperäisestä zordista. Ptera-Zordi muotoutuu Thundersauruksen ylävartaloksi ja kypäräksi. Thundersaurus voi käyttää Ptera-Zordia bumerangina.
Triassinen Mezodon, on Triasrangerin Zordi, joka transformautuu Mezodon-vaunun kanssa Mezodon Megazordiksi Voiton Kilven avulla. Mezodon Roverissa on kaksi kirvestä joita Mezodon Megazord voi käyttää. Mezodon voi yhdistyä Cephalo, Dimetro, Parasaur ja Ankylo-Zordiin, jolloin siitä tulee Triceramax Megazord.
Brachio-Zordi Kun Tommy ensimmäisen kerran morphautui, Brachio-Zord heräsi. Brachio-Zordi ei voi yhdistyä minkään Zordin kanssa, mutta se voi kantaa kaikkia zordejä selässään olevissa laatikoissa.
Apu-Zordit Apu-Zordeja on viisi. Kaikki Apu-Zordit voivat yhdistyä Thundersaurukseen, mutta eivät yhtä aikaa.
Cephalo-Zordi löytyi ensimmäisenä. Sen voima on Cephalo Power Punch eli kolme todella kovaa lyöntiä.
Toinen Apu-Zordi on Dimetro-Zordi. Sen voima on Dimetro Blade jolla Thundersaurus sivaltaa vihollista kaksi kertaa ristin muotoisena.
Kolmas Apu-Zordi on Parasaur-Zordi. Sen Voima on Parasaur Final cut jolla Thundersaurus leikkaa vastustajan kahtia Parasauruksen hännällä.
Neljäs Apu-Zordi on Ankylo-Zordi. Sen voima on Thundersaurus Double-Drill jossa Thundersaurus käyttää Tyranno-Zordin ja Ankylo-Zordin poria. Ankylo-Zordia voidaan myös käyttää kilpenä.
Viides Apu-Zordi on Stega-Zordi. Sen voima on Stega Surf jonka voi vain tehdä korkealla aallolla. Stega Surfilla Thundersaurus käyttää Tyranno-Zordin poraa, mutta Stega Surfin avulla liikkuu nopeammin.
Dino Stegazord
Drago-Zordi voi yhdistyä Stega-Zordin kanssa muodostaakseen Dino Stegazordin. Dino Stegazord voi yhdistyä myös Cephalo-Zordiin ja Dimetro-Zordiin tai Ankylo-Zord ja Parasaur-Zord. Dino Stegazord voi yhdistyä Thundersaurus Megazordiin jolloin siitä tulee Valkasaurus Megazord.
Drago-Zordi Valkoinen Drago-Zordi, on uudistettu ja kopioitu versio Ptera-Zordista. Drago-Zordin omistaja on Trent.
Kulkuneuvot

Ensimmäiset Rangerien kulkuvälineet ovat Raptor Rider -liskot jotka Tommy löysi metsästä.
Hayley rakensi Connerille, Ethanille ja Kiralle Raptor-pyörät jolla pystyi ampumaan Tyrannodroidit lasersäteillä aikaportaalin läpi. Myöhemmin Trent rakensi Tommylle Dino-mönkijän, josta pystyi ampumaan lasersäteitä ja myös Trent rakensi oman. Mönkijöiden piti olla vain harhautus, jolla Trent olisi saanut Tommyn käsiinsä, mutta Tommy tuhosi laitteen, jolla Trent ohjaili Tommyn mönkijää. Hayley rakensi Ethanille Hovercraft-pyörän, jolla pystyi lentämään. Hovercraft on nopein kulkuväline, jonka Hayley on ikinä rakentanut. Hayley rakensi myös Triceramax Command Center -kuorma-auton jolla Rangerit hyökkäsivät Mesogogin saarilinnoitukseen ja pelastivat Mercerin nyt kun hän on irtautunut Mesogogista.
Näyttelijät

| 0 | 1 | 2 |
| --- | --- | --- |
|  James Napier  | … |  Conner McKnight/Punainen Dino Ranger   |
|  Kevin Duhaney  | … |  Ethan James/Sininen Dino Ranger   |
|  Emma Lahana  | … |  Kira Ford/Keltainen Dino Ranger   |
|  Jason David Frank  | … |  Tommy Oliver/Musta Dino Ranger   |
|  Jeffrey Parazzo  | … |  Trent Fernandez/Valkoinen Dino Ranger   |
|  Ismay Johnston  | … |  Hayley Victor   |
|  Tom Hern  | … |  Devin   |
|  Katrina Devine  | … |  Cassidy Cornell   |
|  Latham Gaines  | … |  Mesogog, Anton Mercer   |
|  Miriama Smith  | … |  Elsa   |
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Jimmy Kimmel

| Jimmy Kimmel |
| --- | --- |
 Kimmel vuonna 2022
Henkilötiedot
Syntynyt: 13. marraskuuta 1967 (ikä 56)  New York, New York, USA
Kansalaisuus:   yhdysvaltalainen
Ammatti:  Talk show -juontaja, koomikko
Siviilisääty:  naimisissa
Puoliso:  Gina Maddy (1988–2013) Molly McNearney (2013–)
Lapset:  Katie Kimmel, Kevin Kimmel
Aiheesta muualla
Kotisivu
James Christian "Jimmy" Kimmel (s. 13. marraskuuta 1967 Brooklyn, New York, New York, Yhdysvallat) on yhdysvaltalainen talk show -juontaja ja koomikko. Hän isännöi tällä hetkellä Jimmy Kimmel Live! -ohjelmaa ABC:lla ja on aikaisemmin juontanut The Man Show -ohjelmaa Comedy Centralilla. Kimmel on ollut tuottamassa Crank Yankers- ja The Andy Milonakis Show -ohjelmia